Vallo Maidla
Vallo Maidla (sündinud 25. mail 1970 Tallinnas) on eesti maletaja, rahvusvaheline meister (2003). Ta lõpetas aastal 1988 Tallinna 43. Keskkooli ja aastal 1996 Tallinna Tehnikaülikooli majandusteaduskonna ettevõtte juhtimise erialal. Maidla hakkas maletama 1979. aastal Tallinna Malekoolis. Osales 1992. aastal Debrecenis võistkondlikel Euroopa meistrivõistlustel, kus mängis Eesti meeskonnas neljandal laual (4 p 9-st, meeskond sai 34. koha). Oli 1994. aastal Moskvas ja 1996. aastal Jerevanis toimunud maleolümpial Eesti meeskonna kapten, 1994. aasta maleolümpial ka Eesti delegatsiooni juht.